Боян Бойчев
Молба

chitanka.info

Аз моля тихо вятъра —

Моят стар приятел,

Който, тичайки, ще изпревари

Всички писма, срещи и разговори,

Да те помоли да ми простиш,

Че те обичам толкова много,

Да ми повярваш. Нали

Знаеш, че без тебе не мога.

Вятърът докосва рамото ми,

Възсяда слънцето и обещава.

Аз моля тихо морето —

Моят другар, за което

Аз знам, че е вечно

И което ме гледа отсреща

Да съхрани вечната ми любов

И всичко, посветено на теб,

И това, че този живот

искам да го изживея за теб.

А една немирна вълна

Прегърна слънцето и обеща.

12.06.2000 г.

Несебър

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.